SK Úradný vestník Európskej únie C 78/28

Oznámenie francúzskej vlády týkajúce sa smernice Európskeho parlamentu a Rady 94/22/ES o podmienkach udeľovania a používania povolení na vyhľadávanie, prieskum a ťažbu uhľovodíkov (1)

(Stanovisko k žiadosti o výlučné povolenie na vyhľadávanie tekutých alebo plynných uhľovodíkov nazývané „povolenie Moussières“)

(Text s významom pre EHP)

(2007/C 78/16)

Žiadosťou z 2. júna 2006 spoločnosť Celtique Energie Petroleum Ltd, so sídlom na 15, Beechwood Road, Beaconsfield, HP9 1HP, Bucks (Spojené kráľovstvo) požiadala o výlučné povolenie na päťročné obdobie na prieskum tekutých alebo plynných uhľovodíkov nazývané „povolenie Moussières “na území s rozlohou približne 3 747 kilometrov štvorcových, ktoré sa týka časti departementov Ain, Savoie, Haute Savoie a Saône et Loire.

Obvod tohto povolenia je tvorený oblúkmi poludníkov a rovnobežiek postupne spájajúcimi ďalej uvedené vrcholy definované geografickými súradnicami, pričom začiatkom je Parížsky poludník.

Vrcholy Zemepisná dĺžka Zemepisná šírka A 3,30 stupňa V 51,70 stupňa S B 4,00 stupne V 51,70 stupňa S C 4,00 stupne V 51,30 stupňa S D 3,90 stupňa V 51,30 stupňa S E 3,90 stupňa V 50,80 stupňa S F 3,50 stupňa V 50,80 stupňa S G 3,50 stupňa V 51,00 stupňa S H 3,30 stupňa V 51,00 stupňa S

Táto žiadosť predstavuje spoločnú časť so žiadosťou Lons-le-Saunier uverejnenou v Ú. v. EÚ C 163 z 14. júla 2006, pre ktorú lehota na súťažné konanie uplynula, a vonkajšiu časť. Toto oznámenie o súťažnom konaní sa týka iba tejto vonkajšej časti. Jej obvod je tvorený oblúkmi poludníkov a rovnobežiek postupne spájajúcimi ďalej uvedené vrcholy definované geografickými súradnicami, pričom začiatkom je Parížsky poludník.

Vrcholy Zemepisná dĺžka Zemepisná šírka A 3,30 stupňa V 51,50 stupňa S B 3,40 stupňa V 51,50 stupňa S C 3,40 stupňa V 51,60 stupňa S D 3,70 stupňa V 51,60 stupňa S E 3,70 stupňa V 51,70 stupňa S F 4,00 stupne V 51,70 stupňa S G 4,00 stupne V 51,30 stupňa S H 3,90 stupňa V 51,30 stupňa S I 3,90 stupňa V 50,80 stupňa S J 3,50 stupňa V 50,80 stupňa S K 3,50 stupňa V 51,00 stupňa S L 3,30 stupňa V 51,00 stupňa S

Podávanie žiadostí

Žiadatelia, ktorí podali počiatočnú žiadosť o povolenie Moussières a konkurenčné žiadosti, musia spĺňať podmienky potrebné na udelenie oprávnenia, ktoré sa stanovujú v článkoch 3, 4 a 5 zmeneného a doplneného dekrétu 95-427 z 19. apríla 1995 o oprávneniach na ťažbu (Úradný vestník Francúzskej republiky z 22. apríla 1995).

Spoločnosti, ktoré majú záujem o toto povolenie, môžu v časovej lehote deväťdesiat dní od uverejnenia tohto stanoviska predložiť konkurenčnú žiadosť podľa podmienok uvedených v „Stanovisku o získaní oprávnení na ťažbu uhľovodíkov vo Francúzsku“, uverejnenom v Úradnom vestníku Európskych spoločenstiev sérii C 374 z 30. decembra 1994 na strane 11, a stanovených zmeneným a doplneným dekrétom č. 95-427 z 19. apríla 1995 o oprávneniach na ťažbu.

Konkurenčné žiadosti treba poslať na ministerstvo, ktoré spravuje bane, na nižšie uvedenú adresu. Rozhodnutia o počiatočnej žiadosti o povolenie Moussières a o konkurenčných žiadostiach sa uskutočnia v lehote dvoch rokov odo dňa prijatia uvedenej žiadosti francúzskymi orgánmi, čiže najneskôr 2. júna 2008.

Podmienky a požiadavky týkajúce sa výkonu činnosti a jej ukončenia

Žiadatelia sa odkazujú na články 79 a 79.1 ťažobného kódexu a na zmenený a doplnený dekrét č. 95-696 z 9. mája 1995 o začatí ťažobných prác a o ťažobnom poriadku (Úradný vestník Francúzskej republiky z 11. mája 1995).

Doplňujúce informácie sú k dispozícii na Ministerstve hospodárstva, financií a priemyslu (generálne riaditeľstvo pre energiu a suroviny, riaditeľstvo energetických zdrojov a nerastov, kancelária pre banskú legislatívu) – ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière) 61, boulevard Vincent Auriol, Télédoc 133, F-75703 Paris Cedex 13, [telefón: (33) 144 97 23 02, fax: (33) 144 97 05 70].

Právne a regulačné ustanovenia uvedené vyššie je možné nájsť na internetovej stránke Légifrance:

http://www.legifrance.gouv.fr

(1) Ú. v. ES L 164, 30.6.1994, s. 3.